钦定古今图书集成/明伦汇编/官常典/第800卷 > 岳锺秀
## 钦定古今图书集成/明伦汇编/官常典/第800卷 > 岳锺秀

按《明外史》本传：“锺秀，字完懿，山阳人。万历二十五年
举于乡，授德化知县，以内艰归。服除，补新野。部内多
豪猾，善持长吏短长。锺秀课农桑，省徭役，月朔集父
老，以孝友勉其子弟，吏民始易之，久乃化其至诚。上
官稔其贤，令摄唐县，逾年，唐亦治。比归新野，唐民遮
道垂涕，久乃得行。行取入都库，吏以奇羡数千金进”，
却之，封识而去。士民泣送数百里。署中古木多巢乌，
锺秀就道时，乌随车飞噪，数日乃返。县人作《义乌传》
记之。至京，授刑部主事。崇祯初，恤刑云、贵，出死罪百
馀人。有富豪杀人，已论死，贿庖人埋金驿馆求释。锺
秀怒，将执治之。庖人夜遁，乃免。历员外郎、郎中，出为
云南澜沧参议。九年迁贵州思仁副使。地杂苗、蛮，号
难治。锺秀制驭有方，莫不从化。有以金宝馈者，峻拒
之，益感服。再迁甘肃参政，抚按奏留之，部议不许。先
是有吏部郎过淮衔，锺秀家居不出迓，至是以逾期
罢之。锺秀性至孝，儿时即割股愈父疾。母疾亟，尝粪，